**דף הכנה לשיחה אישית עם מפקד המכללות**

**שלום רב,**

בזמן הקרוב אבקש להיפגש אתכם לשיחת הכרות ולמידה.

התכלית: היכרות אישית- משותפת ביננו וסיוע בגיבוש תמונת מצב על המכללות בכלל ועל מב"ל בפרט!

על מנת שנוכל להתכונן כראוי לפגישה, אנא מלא את דף ההכנה (מודפס) והעבר אותו ללשכת אלוף 48 שעות לפני הפגישה עצמה.

**דף ההכנה ייקרא אך ורק על ידי!**

בידידות, אמיר ברעם

מתי לראייתכם מפקד מב"ל חייב להיות במליאה / פעילות מב"ל?

בכל מפגש עם קצין בכיר באחת מזרועות הביטחון או מהארגונים העוסקים בביטחון הלאומי, בסיכומי קורסים, בסיורים מחוץ למב"ל.

מה מקומו של מפקד המכללות כלפי הקורסים שלא תחת אחריותו המלאה? מה צריך להיות סדר התעדוף לדעתכם?

המב"ל וקורס תא"לים צריכים להיות בעדיפות עליונה – אך לצורך כך נדרש גם ליצור קשר בין שני הקורסים, בשונה מהמצב הנהוג כיום.

כיצד את/ה רואה את המתח הקיים בין תכנית הלימודים ופניות הפרט :

הנטייה במתח הזה צריכה להיות באופן ברור לכיוון פניות הפרט. במב"ל צריך לאפשר לפרט כמה שיותר זמן ללמוד, לחקור ולחשוב באופן עצמאי. הקו המנחה – למידה בכיתה של מסגרות תיאורטיות ומושגיות, ואז לאפשר לפרט ליישם באמצעות מחקר עצמאי את התיאוריות על מקרים קונקרטיים. השלב האחרון צריך להיות דיון במסגרת המליאה במסקנות העולות מהחלת המסגרות התיאורטיות – גם על הרלוונטיות של המסגרות עצמן, וגם על המסקנות הקונקרטיות מניתוחי האירוע.

בבחינת תצורת הלימוד המתקיימת במב"ל ובמכללות, האם לראייתך למידת מבוגרים מתאימה לכולם?

גם אם לא מתאימה לכולם, זו צריכה להיות השיטה. וכיום זה לא המצב הנהוג במב"ל. מי שלמידת מבוגרים לא מתאימה לו – לא בטוח שהוא צריך להשתתף במב"ל.

האם המינון הקיים כיום בין באופן הלמידה בין תפיסת המעיין המתגבר לבין תפיסת בור סוד הוא טוב?

כפי שכתבתי בסעיפים קודמים, המינון הקיים כיום לא סביר. יש יותר מדי למידה פרונטאלית (שהיא פעמים רבות משעממת ולא תמיד רלוונטית), והרבה פחות מדי אתגרים אינטלקטואליים באמצעות יכולות המחקר העצמאיות של הפרט.

מהו לראייתך המינון הנכון למב"ל בין ידע גלוי לבין ידע נרכש?

נדרש איזון, אך באופן כללי הנטייה צריכה להיות לכיוון הידע הנרכש באופן עצמאי ע"י הפרט באמצעות ובתיווך הידע הגלוי שנלמד בשיעורים.

כיצד את/ה רואה את המתח הקיים בין תפקיד המדריך לבין תפקיד המפקד:

באופן כללי קשה לי להבין לעומק את תפקיד המדריכים במב"ל.

סוגיות במנהלה:

המנהלות מתפקדות בצורה מושלמת. כל מילה מיותרת.

מה עוד? כל מה שתמצא לנכון:

נראה כי במב"ל נהוגה פעמים רבות תפיסת "המכנה המשותף הנמוך". אני חושב שזו שגיאה, וייתכן שצריך לצמצם את מספר החניכים ולקבוע איזשהו דרישות סף. התפיסה הקיימת מביאה למצב שהאתגרים האינטלקטואליים והלימודיים הם מינוריים ביותר.

מעבר לכך, חשוב להקפיד במב"ל – בשונה מהמצב שנהוג כיום – להחיל את התיאוריות שנלמדות בכיתה על התפתחויות אקטואליות. גם אם זה על חשבון הלו"ז – שככלל, נראה פעמים רבות כקשיח מדי.